NEUVOSTON DIREKTIIVI 1999/20/EY,

annettu 22 päivänä maaliskuuta 1999,

rehujen lisäaineista annetun direktiivin 70/524/ETY, tietyistä eläinten ruokinnassa käytetyistä tuotteista annetun direktiivin 82/471/ETY, rehujen virallisen valvonnan järjestämistä koskevista periaatteista annetun direktiivin 95/53/EY ja tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun direktiivin 95/69/EY muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 43 artiklan,

ottaa huomioon komission ehdotuksen (1),

ottaa huomioon Euroopan parlamentin lausunnon (2),

ottaa huomioon talous- ja sosiaalikomitean lausunnon (3),

sekä katsoo, että

direktiivin 70/524/ETY (4) 13-16 artiklassa, sellaisena kuin ne ovat muutettuina direktiivillä 96/51/EY (5), vahvistetaan tiettyjä rehuihin lisättävien lisäaineiden ja esiseosten jakelua ja käyttöä sekä lisäaineiden, esiseosten ja rehuseosten tuoteselostemerkintöjä koskevia säännöksiä,

direktiivin 82/471/ETY (6) 3 artiklassa ja liitteessä on tiettyjä kyseisten tuotteiden jakelua ja tuoteselostemerkintöjä koskevia säännöksiä,

direktiivissä 96/51/EY säädetty päivämäärä, 1 päivä huhtikuuta 1998, jolloin jäsenvaltioiden on ryhdyttävä soveltamaan direktiivien 70/524/ETY ja 82/471/ETY muutoksia, jotka on säädetty direktiivillä 96/51/EY ja direktiivillä 95/69/EY (7), on yhteensopimaton direktiivissä 95/69/EY vahvistettujen tiettyjen rehualan tuotantolaitosten ja välittäjien hyväksymis- ja rekisteröintimenettelyn loppuun saattamista koskevien päivämäärien kanssa (1 päivä huhtikuuta 2001 hyväksymisen ja 1 päivä syyskuuta 1998 rekisteröinnin osalta); kyseisiä säännöksiä sovelletaan, tämän kuitenkaan rajoittamatta direktiivissä 95/69/EY vahvistettujen määräaikojen soveltamista; oikeusvarmuuden vuoksi on kuitenkin tarpeen oikaista direktiivit 70/524/ETY ja 82/471/ETY,

rehujen virallisen valvonnan järjestämistä koskevista periaatteista 25 päivänä lokakuuta 1995 annetun neuvoston direktiivin 95/53/EY (8) tulee kattaa kaikki yhteisössä rehuissa käytetyt tuotteet ja aineet,

tämän tavoitteen saavuttamiseksi olisi direktiivi 96/25/EY lisättävä direktiivin 95/53/EY soveltamisalaan kuuluvien säädösten luetteloon; tästä luettelosta olisi lisäksi poistettava viittaus suoraan käytettävien rehujen pitämisestä kaupan 23 päivänä marraskuuta 1976 annettuun neuvoston direktiiviin 77/101/ETY (9), koska direktiivi 77/101/ETY on tällä välin kumottu direktiivillä 96/25/EY,

direktiivissä 95/69/EY säädetään, että jäsenvaltioiden on toimitettava muille jäsenvaltioille vuosittain luettelo hyväksytyistä tuotantolaitoksista; tuotantolaitosten hyväksymismenettelyn on määrä päättyä 1 päivänä huhtikuuta 2001; sitä ennen on kuitenkin tarpeen rehualan virallisen valvonnan kannalta erityisesti yhteisön sisäisessä kaupassa, että ilmoitukseen sisältyvät myös sellaiset tuotantolaitokset, jotka siitä huolimatta, että niitä ei vielä ole hyväksytty, voivat mainitussa direktiivissä vahvistetuin edellytyksin jatkaa toimintaansa, ja

tämän vuoksi direktiivit 70/524/ETY, 82/471/ETY, 95/53/EY ja 95/69/EY olisi muutettava,

ON ANTANUT TÄMÄN DIREKTIIVIN:

1 artikla

Muutetaan direktiivi 70/524/ETY seuraavasti:

1) Lisätään 13 artiklaan kohta seuraavasti:

"6. Mitä 1-3 kohdassa säädetään, sovelletaan rajoittamatta kuitenkaan direktiivin 95/69/EY 4 artiklan 2 kohdan ja 9 artiklan 2 kohdan soveltamista."

2) Lisätään artikla seuraavasti:

"16 a artikla

Direktiivissä 95/69/EY säädettyihin hyväksyntä- ja rekisteröintinumeroihin viittaavia 14-16 artiklaa sovelletaan vasta 1 päivästä huhtikuuta 2001."

2 artikla

Muutetaan direktiivi 82/471/ETY seuraavasti:

1) Lisätään 3 artiklaan kohta seuraavasti:

"4. Mitä 3 kohdassa säädetään, sovelletaan rajoittamatta kuitenkaan direktiivin 95/69/EY 4 artiklan 2 kohdan soveltamista."

2) Direktiivin 95/69/EY liitteessä olevan I luvun 1 a kohdassa tarkoitettujen tuotteiden osalta sarakkeessa 7 "erityismääräykset" oleva, tuotteen pakkausmerkinnöissä, säiliössä tai siihen kiinnitettävässä etiketissä olevia mainintoja koskevan kohdan viimeinen luetelmakohta korvataan seuraavasti:

"- 1 päivästä huhtikuuta 2001 alkaen: hyväksynnän numero".

3 artikla

Korvataan direktiivin 95/53/EY 2 artiklan 1 kohdan a alakohdan kolmas luetelmakohta seuraavasti:

"- rehuaineiden liikkuvuudesta, direktiivien 70/524/ETY, 74/63/ETY, 82/471/ETY ja 93/74/ETY muuttamisesta sekä direktiivin 77/101/ETY kumoamisesta 29 päivänä huhtikuuta 1996 annettu neuvoston direktiivi 96/25/EY."

4 artikla

Korvataan direktiivin 95/69/EY 6 artiklan 2 kohdan toinen ja kolmas virke seuraavasti:

"Jäsenvaltioiden on toimitettava muille jäsenvaltioille vuosittain ennen 31 päivää joulukuuta luettelo 2 artiklan 2 kohdan a ja b alakohdassa tarkoitetuista tuotantolaitoksista ja 3 artiklan 1 kohdan mukaisesti hyväksytyistä välittäjistä ja luettelo 4 artiklan 2 kohdassa tarkoitetuista vastaavista tuotantolaitoksista ja välittäjistä, joiden hyväksymishakemuksista jäsenvaltiot eivät vielä ole tehneet päätöstä.

Jäsenvaltioiden on pyynnöstä toimitettava muille jäsenvaltioille 2 artiklan 2 kohdan c-f alakohdassa tarkoitettuja laitoksia koskeva luettelo kokonaisuudessaan tai osa siitä ja 4 artiklan 2 kohdassa tarkoitettuja vastaavia laitoksia, joiden hyväksymishakemuksista jäsenvaltiot eivät vielä ole tehneet päätöstä, koskeva luettelo kokonaisuudessaan tai osa siitä."

5 artikla

1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä syyskuuta 1999. Niiden on ilmoitettava tästä komissiolle viipymättä. Jäsenvaltioiden on sovellettava näitä säännöksiä 1 päivästä lokakuuta 1999 alkaen.

2. Edellä 1 kohdassa tarkoitetuissa jäsenvaltioiden antamissa säädöksissä on viitattava tähän direktiiviin tai on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

3. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.

6 artikla

Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.

7 artikla

Tämä direktiivi on osoitettu kaikille jäsenvaltioille.

Tehty Brysselissä 22 päivänä maaliskuuta 1999.

Neuvoston puolesta

G. VERHEUGEN

Puheenjohtaja

(1) EYVL C 266, 25.8.1998, s. 14

(2) EYVL C 328, 26.10.1998, s. 80

(3) EYVL C 40, 15.2.1999, s. 10

(4) EYVL L 270, 14.12.1970, s. 1, direktiivi sellaisena kuin se on viimeksi muutettuna direktiivillä 98/92/EY (EYVL L 346, 22.12.1998, s. 49).

(5) EYVL L 235, 17.9.1996, s. 39

(6) EYVL L 213, 21.7.1982, s. 8, direktiivi sellaisena kuin se on viimeksi muutettuna direktiivillä 96/25/EY (EYVL L 125, 23.5.1996, s. 35).

(7) EYVL L 332, 30.12.1995, s. 15, direktiivi sellaisena kuin se on viimeksi muutettuna direktiivillä 98/92/EY.

(8) EYVL L 265, 8.11.1995, s. 17

(9) EYVL L 32, 3.2.1977, s. 1. Direktiivi kumottu direktiivillä 96/25/EY (EYVL L 125, 23.5.1996, s. 35).